Downloaded from YTS.MX
Official YIFY movies site: YTS.MX
ΕΝΑ ΠΡΩΤΟΤΥΠΟ ΝΤΟΚΙΜΑΝΤΕΡ ΤΟΥ NETFLIX
ΑΙΜΑ
ΜΠΑΝΙΟ
ΑΙΜΑ
ΑΣΤΥΝΟΜΙΑ
1η ΠΡΑΞΗ ΑΝΘΡΩΠΟΚΥΝΗΓΗΤΟ
Τη νύχτα της 8ης Ιουλίου 1995,
κοιμήθηκα πολύ άσχημα.
ΑΝΝ ΓΚΟΤΙΕ
Ξύπνησα γύρω στις 5:00 με 5:30 το πρωί, με αγωνία, με έναν κόμπο…
Δεν ξέρω πώς να το περιγράψω, αλλά το αίσθημα
ήταν πολύ έντονο, πολύ βίαιο.
Κοίταξα το ρολόι μου
και περίμενα μέχρι τις 8:30 π.μ.,
για να τηλεφωνήσω στην Ελέν.
ΕΛΕΝ
Τότε συνέβη κάτι αναπάντεχο.
Απάντησε μια αντρική φωνή.
Νόμισα ότι είχα καλέσει λάθος.
Το έκλεισα.
Κάλεσα ξανά κι απάντησε πάλι άντρας.
Ρώτησα "Τι συμβαίνει;" Ήταν ένας πυροσβέστης.
Εκείνη τη στιγμή,
νομίζω ότι είπα "Δώστε μου την κόρη μου.
Τι συμβαίνει;"
Κι ο άντρας είπε…
Είναι σαν να ακούω τη φωνή του…
"Όχι, δεν μπορώ να σας τη δώσω".
-Τελείωσε; -"Ναι, τελείωσε".
ΠΑΡΙΣΙ
ΠΑΡΙΣΙ - ΑΝΑΤΟΛΙΚΑ - ΜΠΟΜΠΙΝΙ
Στη διαδρομή μας προς το Παρίσι, στον αυτοκινητόδρομο, σταματούσαμε
συνεχώς για να τηλεφωνήσουμε.
Δεν απαντούσε.
Κάναμε όλη αυτήν τη διαδρομή,
χωρίς να γνωρίζουμε.
Υπήρχε μόνο κάποιος που μου είχε πει
"Ναι, κυρία, τελείωσε". Τελεία.
Ακολουθήσαμε το περιπολικό
μέχρι το αρχηγείο της αστυνομίας, στην Κε ντεζ Ορφέβρ 36.
Προφανώς, αναρωτιόμουν τι είχε συμβεί κι όλα αυτά.
ΠΡΩΤΟΣ ΟΡΟΦΟΣ, ΑΠΕΝΑΝΤΙ ΑΠΟ ΤΗΝ ΕΙΣΟΔΟ ΤΟΥ ΔΙΑΜΕΡΙΣΜΑΤΟΣ ΤΟΥ ΘΥΜΑΤΟΣ
Ένιωσα τη μαχαιριά κατευθείαν στην κοιλιά μου.
Ήταν εκεί.
ΤΟ ΜΑΧΑΙΡΙ
ΑΙΜΑ, ΤΡΑΠΕΖΙ, ΜΑΧΑΙΡΙ
ΕΙΣΟΔΟΣ, ΥΠΝΟΔΩΜΑΤΙΟ
ΚΡΕΒΑΤΙ, ΣΤΟΙΧΕΙΟ 1, ΚΡΕΒΑΤΙ
ΦΡΙΝΚΙΝΓΚ ΕΛΕΝ
27 ΕΤΩΝ ΦΟΙΤΗΤΡΙΑ ΨΥΧΟΛΟΓΙΑΣ
8 ΙΟΥΛΙΟΥ 1995
ΔΕΝ ΘΕΛΩ ΝΑ ΣΑΣ ΠΩ ΨΕΜΑΤΑ,
ΟΥΤΕ ΕΓΩ ΚΟΙΜΗΘΗΚΑ ΤΟ ΒΡΑΔΥ ΤΗΣ 7ης ΙΟΥΛΙΟΥ.
ΚΕ ΝΤΕΖ ΟΡΦΕΒΡ
ΕΘΝΙΚΗ ΑΣΤΥΝΟΜΙΑ ΑΣΤΥΝΟΜΙΑ, ΜΙΑ ΑΝΤΡΙΚΗ ΔΟΥΛΕΙΑ
Είχα πατέρα και παππού αστυνομικούς.
Όμως, ομολογουμένως,
με προσέλκυαν πάντοτε…
ΜΑΡΤΙΝ ΜΟΝΤΕΪΓ
τα επαγγέλματα που είχαν δράση.
ΓΥΝΑΙΚΑ ΑΣΤΥΝΟΜΙΚΟΣ ΣΥΛΛΑΜΒΑΝΕΙ ΤΟΝ ΣΤΡΑΓΓΑΛΙΣΤΗ
Δεν προσποιήθηκα ποτέ ότι είμαι άντρας.
"ΓΥΝΑΙΚΑ-ΜΠΑΤΣΟΣ"
Ήμουν η πρώτη γυναίκα επικεφαλής του Εγκληματολογικού.
Είναι ένα επίλεκτο τμήμα, το καλύτερο στην εγκληματολογική έρευνα στη Γαλλία.
Η ΚΥΡΙΑ ΤΗΣ ΚΕ ΝΤΕΖ ΟΡΦΕΒΡ
Ανέλαβα επικεφαλής στις αρχές του Φεβρουαρίου του 1996.
ΕΓΚΛΗΜΑΤΟΛΟΓΙΚΟ ΤΜΗΜΑ
Μου είπαν αμέσως για τους φόνους των νεαρών γυναικών.
Μου πέταξαν έναν σωρό δικογραφίες στο γραφείο και μου είπαν "Ορίστε".
Ξεχώρισα αμέσως δύο υποθέσεις.
Της Ανιές Νισκάμπ.
ΑΝΙΕΣ ΝΙΣΚΑΜΠ 10.12.1994
ΑΝΙΕΣ
ΥΠΝΟΔΩΜΑΤΙΟ ΠΤΩΜΑ ΤΗΣ ΑΝΙΕΣ ΝΙΣΚΑΜΠ
32 ΕΤΩΝ ΔΙΑΚΟΣΜΗΤΡΙΑ ΕΣΩΤΕΡΙΚΩΝ ΧΩΡΩΝ
ΕΛΕΝ ΦΡΙΝΚΙΝΓΚ
ΑΝΙΕΣ ΝΙΣΚΑΜΠ
Η άλλη ήταν η υπόθεση της Ελέν Φρινκίνγκ.
Είχε δολοφονηθεί υπό συνθήκες που έμοιαζαν αρκετά
με το σκηνικό του φόνου της Νισκάμπ.
Στο σώμα της υπήρχαν σχεδόν όμοια τραύματα.
Έπρεπε να βρούμε το κάθαρμα που το έκανε.
Ζητούσαμε εκδίκηση.
Ας μη μασάμε τα λόγια μας.
Αυτό είναι το κίνητρο. Για όλους, όχι μόνο για μένα.
Γίνεται προσωπική υπόθεση.
Μ' άλλα λόγια,
θα κερδίζαμε εμείς ή αυτός. Έπρεπε να κερδίσουμε, να τον συλλάβουμε.
ΘΥΜΑ: ΦΡΙΝΚΙΝΓΚ ΕΛΕΝ ΓΕΝΝΗΜΕΝΗ 2/12/1967 ΣΤΗΝ ΟΛΛΑΝΔΙΑ
ΕΛΕΝ ΦΡΙΝΚΙΝΓΚ
Η Ελέν ήταν το τέταρτο από έξι αδέρφια.
Με είχε επηρεάσει πολύ ο ήλιος.
Το όνομα Ελέν βγαίνει από τον Ήλιο.
Το 1995 ήταν σχεδόν 27 ετών.
Θέλησε να πάει στο Παρίσι για να σπουδάσει Ψυχολογία.
ΔΥΟ ΛΕΥΚΑ ΣΗΜΑΔΙΑ
Στην υπόθεση της Φρινκίνγκ,
ήμασταν τυχεροί, είχαμε βρει DNA.
Το ίδιο και στην υπόθεση Νισκάμπ.
Είχε βρεθεί σπέρμα στο σώμα της.
ΕΓΚΛΗΜΑΤΟΛΟΓΙΚΟ ΤΜΗΜΑ
Μετά μου έδωσαν μια μαρτυρία.
Η Ελιζαμπέτ ήταν ένα θύμα
που ξέφυγε από αυτόν που της επιτέθηκε.
ΧΑΣΑΠΟΜΑΧΑΙΡΟ ΣΤΟΝ ΛΑΙΜΟ
ΕΛΙΖΑΜΠΕΤ 16.6.1995
ΟΔΟΣ ΝΤΕ ΤΟΥΡΝΕΛ
Την έδεσε και τη φίμωσε.
Όταν πήγε να σβήσει το φως,
γιατί ήταν με διακόπτη εναλλαγής στον επάνω όροφο,
εκείνη βγήκε, επειδή το υπνοδωμάτιο ήταν στο ισόγειο.
Κατάφερε να συρθεί και να ξεφύγει.
Έχουμε, συνεπώς, στην έρευνά μας μια εξαιρετικά σημαντική μαρτυρία.
23 ΕΤΩΝ ΕΡΓΟΘΕΡΑΠΕΥΤΡΙΑ
Επίσης, είχαμε δείγμα DNA.
Είχε καπνίσει ένα τσιγάρο Winston και βρήκαμε τη γόπα.
Με αυτό το εύρημα, συσχετίσαμε τις τρεις υποθέσεις,
επειδή το DNA ήταν κοινό.
ΕΛΙΖΑΜΠΕΤ
DNA ΑΝΤΡΑ
Στο DNA, βάλαμε ετικέτα "ΣΔ", από το "κατά συρροή δολοφόνος",
καθώς συσχετίστηκαν οι τρεις σκηνές εγκλήματος.
Δυστυχώς, ενώ οι Βρετανοί είχαν ήδη βάση δεδομένων DNA,
εμείς δεν είχαμε.
Αν είχαμε,
ίσως να τον ταυτοποιούσαμε και να τον συλλαμβάναμε.
Αλλά δεν είχαμε.
DNA ΑΝΤΡΑ (ΑΓΝΩΣΤΟΣ)
Έμαθα, λοιπόν, ότι υπήρχε μία επιζήσασα.
Μια κοπέλα, η Ελιζαμπέτ.
Πριν από τον φόνο της Ελέν,
είχε καταφέρει να ξεφύγει από τον ίδιο δράστη.
Το DNA ήταν το ίδιο. Ήταν εκπληκτικό.
Η μαρτυρία της μας βοήθησε πολύ.
Μπόρεσε να δώσει στοιχεία για το σκίτσο του στην αστυνομία.
Περιέγραψε έναν Βορειοαφρικανό.
Ήταν πολύ ικανοποιημένη με το σκίτσο. Ήταν όπως τον είδε.
Είχε ξυρισμένο κεφάλι. Ψάξαμε στρατιωτικούς,
αποφυλακισμένους, Λεγεώνα των Ξένων, πυροσβέστες, αστυνομικούς. Ήταν αθλητικός.
Αυτό ήταν το ατομικό προφίλ του, ήταν μυώδης.
Καταγράψαμε επίσης ότι οι επιθέσεις γίνονταν κυρίως απόγευμα ή νύχτα.
Σκεφτήκαμε ότι θα εργαζόταν βράδυ.
Ελέγξαμε τους οδηγούς ταξί που δούλευαν νύχτα κλπ.
Καθετί που θα ήταν συμβατό με τις παρατηρήσεις μας
και με τη μαρτυρία της νεαρής γυναίκας.
Πράγματι, ήταν πολύ γενναία.
Ακολουθούσε την ομάδα στις έρευνες στο Παρίσι.
Κυρίως στο 11ο διαμέρισμα.
Υπήρχε μια πιθανότητα να έπεφταν πάνω του.
ΑΠΟΤΥΠΩΜΑ ΠΟΔΙΟΥ ΜΕ ΑΙΜΑ
Έμαθα σχεδόν αμέσως ότι είχε αφήσει αποτύπωμα ποδιού
με αίμα κοντά στο κρεβάτι.
Είδαμε ότι το δεύτερο δάχτυλο ήταν μακρύτερο από το μεγάλο του δάχτυλο.
ΑΝΑΖΗΤΕΙΤΑΙ
Είναι κάτι πολύ συχνό.
Πολλοί το έχουν αυτό. Είναι αυτό που λέμε "αιγυπτιακό πόδι".
Βάζαμε τους υπόπτους να βγάζουν τα παπούτσια τους
για να βλέπουμε τα πόδια τους.
Ψάχναμε μικρές ενδείξεις.
Τα στοιχεία στη δικογραφία ήταν ελάχιστα.
Έβλεπα τον τύπο παντού.
Νόμιζα ότι ήταν ο οδηγός του λεωφορείου. Τον έβλεπα σχεδόν παντού.
Το διαμέρισμα της κόρης μου είναι ακριβώς από πάνω.
ΑΝΝ ΓΚΟΤΙΕ
Εδώ είναι.
Η κόρη μου ήταν εδώ κι ο νεαρός εκεί.
Ο θυρωρός τον είδε από εκεί.
Έπρεπε να τον βρω.
Έπρεπε να τον βρω οπωσδήποτε!
Πήγα στον δρόμο όπου έμενε η Ελέν
και ρώτησα όλους τους καταστηματάρχες
αν είχαν ακούσει να λέγεται κάτι.
Ο κόσμος δεν ήξερε!
Η αστυνομία δεν είχε πάει στον δρόμο ή στη γειτονιά της Ελέν.
Ήταν μεγάλο σοκ.
Ήταν παρούσα συνεχώς. Ακολουθούσε την έρευνα.
Ήθελε να ερευνήσει κι αυτή.
Όμως, δεν γινόταν να τη διώξουμε. Ήταν αδύνατον.
Όλα αυτά είναι για την υπόθεση.
Έγινα μπελάς για την υπηρεσία, αλλά δεν το μετανιώνω.
Ήθελα να διεξαγάγω κοινή έρευνα. Καλό δεν είναι αυτό;
Κάνατε αυτό κι εκείνο, αλλά δεν κάνατε το άλλο;
Προφανώς, αυτό τους κούραζε.
Όμως, εγώ δεν τα παρατούσα.
Από την αρχή, δεν τα παράτησα.
Το σημαντικό ήταν να καταλάβει ότι δεν καθόμασταν με σταυρωμένα χέρια.
Ζούσαμε, κοιμόμασταν και τρώγαμε με αυτούς τους φακέλους.
Τους είχαμε συνεχώς στο κεφάλι μας.
Ο όγκος της δουλειάς ήταν τεράστιος!
Αλλά δεν βρίσκαμε τον δράστη. Ήταν αλήθεια.
Η γυναίκα, η μητέρα,
πέφτει και υποφέρει.
Και μετά σηκώνεται και πολεμά!
Αυτή είναι η αλήθεια.
ΚΑΤΑΘΕΣΗ ΜΑΡΤΥΡΑ ΕΛΙΖΑΜΠΕΤ
"ΛΕΓΕ ΜΕ ΦΛΟ"
Έμαθε, αναμφίβολα από την Ελιζαμπέτ,
ότι είχε αναφέρει ως μικρό όνομά του το "Φλο", από το Φλοριάν ή κάτι τέτοιο.
Το "Φλο" ήταν ταμπέλα σε φορτηγά.
Ήταν μια εταιρεία με φορτηγά.
ΣΕ ΠΟΛΛΑ ΦΟΡΤΗΓΑ;
Προσπέρασα πολλά φορτηγά για να δω τη φάτσα του οδηγού!
Στους σταθμούς εξυπηρέτησης αυτοκινήτων, σταματούσα κι έβλεπα τους οδηγούς.
Αργότερα, έμαθα ότι "Φλο" ήταν επίσης όνομα εστιατορίου.
Έτσι, σκέφτηκα ότι θα μπορούσε να είναι κάποιος που εργαζόταν εκεί.
Ήταν γνωστά εστιατόρια στο Παρίσι.
Υπήρχε ένα στη λεωφόρο Σεμπαστοπόλ,
από όπου πέρασε εκείνη τη νύχτα γυρνώντας στο σπίτι.
Βεβαιώθηκα ότι πήγαν κι έλεγξαν τις λίστες των εργαζομένων κλπ.
Τους πίεσα λίγο.
Είπε στον δικαστή ότι ίσως θα έπρεπε
να κινηθούμε στην κατεύθυνση αυτή.
Έτσι, ανακρίναμε πολλούς υπαλλήλους
των εστιατορίων Flo.
595 ΔΙΚΟΓΡΑΦΙΕΣ
Μα δεν βγάλαμε κάτι. Δεν βγήκε τίποτα.
31 ΑΥΓΟΥΣΤΟΥ 1997
Η πριγκίπισσα της Ουαλίας σκοτώθηκε σε τροχαίο στη γέφυρα Αλμά, στο Παρίσι.
Ήταν με τον φίλο της Ντόντι Αλ Φαγιέντ, που επίσης σκοτώθηκε.
Το Εγκληματολογικό, με επικεφαλής γυναίκα, τη Μαρτίν Μοντέιγ,
ανέλαβε την έρευνα.
Είναι στο σημείο από την πρώτη στιγμή.
Ήταν πολύ δύσκολο, πολύ βαρύ.
Με τόσο φόρτο εργασίας στο Εγκληματολογικό,
το τελευταίο που θέλαμε ήταν ένα τροχαίο!
Ήταν η πριγκίπισσα της Ουαλίας. Δεν γινόταν να μην ασχοληθούμε.
Ήταν αδύνατον.
Υπήρχε πίεση από τα ανώτερα κυβερνητικά επίπεδα.
Έπρεπε να κινήσουμε γη και ουρανό, για να το πω έτσι, κι αυτό κάναμε.
Είπα στους συναδέλφους "Είναι η δουλειά μας.
Δεν έχει νόημα να το συζητάμε".
Μέσα στη βαβούρα, το ανέθεσα σε μια ομάδα.
Όμως, σιγά σιγά επέστρεψαν στις υποθέσεις τους.
Ναι μεν υπήρχαν νεκροί στο ατύχημα,
αλλά οι συνθήκες δεν ήταν ύποπτες.
Εδώ είχαμε ένα νεκρό κορίτσι και, κυρίως, έναν τύπο που κυκλοφορούσε ελεύθερος!
Και δεν τον είχαμε βρει ακόμα.
ΜΑΓΚΑΛΙ
ΔΙΑΔΡΟΜΟΣ ΕΙΣΟΔΟΣ
Στις 23 Σεπτεμβρίου 1997 μας τηλεφώνησε κάποιος.
Ένας νεαρός είχε βρει…
ΟΔΟΣ ΟΤΠΟΥΛ
την αρραβωνιαστικιά του στο σπίτι της, στο 19ο διαμέρισμα.
Πήγαμε αμέσως.
ΚΗΛΙΔΕΣ ΑΙΜΑΤΟΣ ΤΡΑΠΕΖΑΡΙΑ
ΚΟΥΡΤΙΝΑ, ΑΙΜΑ ΥΠΝΟΔΩΜΑΤΙΟ
ΑΡΧΕΙΟΘΗΚΗ ΤΗΛΕΦΩΝΟ
Μόλις μπήκα στον χώρο, πάγωσα.
Σκέφτηκα "Δεν είναι αλήθεια, άρχισε πάλι".
ΣΙΡΟΤΙ ΜΑΓΚΑΛΙ
19 ΕΤΩΝ ΦΟΙΤΗΤΡΙΑ
Μου είπαν ότι οι γονείς της Μαγκαλί Σιροτί ήταν έξω από το κτίριο.
Το θέαμα ήταν φρικιαστικό.
Όταν ξυπνάς τη νύχτα
και βλέπεις το πρόσωπό της στο φέρετρο…
ΣΑΝΤΑΛ ΣΙΡΟΤΙ
το μόνο που σκέφτεσαι είναι πόσο υπέφερε.
Δεν μπορείς να πεις κάτι άλλο.
Πόσο πολύ υπέφερε!
Ο φόνος της Μαγκαλί ήταν τρομερό πλήγμα.
Ήξερα αμέσως ότι ήταν ο ίδιος. Ήταν απολύτως προφανές.
Προφανέστατο.
Η κόρη μου δεν γλίτωσε. Αλλά δεν πρέπει να υπάρξουν άλλα κορίτσια.
ΜΑΓΚΑΛΙ ΣΙΡΟΤΙ
Κάποιοι καλοί φίλοι μού έλεγαν "Κοίτα, δεν είσαι αστυνομικός,
ούτε δικηγόρος, δεν είσαι αυτό ή το άλλο.
Είσαι μητέρα, πήγαινε να δεις τη μητέρα".
Έτσι, πήγα να μιλήσω στη μητέρα της.
Και ήταν
μια πραγματικά εξαιρετική συνάντηση.
Η κοπέλα που δολοφονήθηκε, η Μαγκαλί,
είχε αρραβωνιαστεί και θα παντρευόταν.
Όταν φτάσαμε στη σκηνή του εγκλήματος της Μαγκαλί Σιροτί
το χαστούκι ήταν διπλό.
Ήταν νεκρή, επειδή δεν τον είχαμε συλλάβει.
Θεέ μου, τι μας διέφευγε;
Είχαμε λιώσει να ερευνούμε την υπόθεση!
Κάτι μας διέφευγε κι έπρεπε να το βρούμε!
Γιατί πέθανε το κορίτσι αυτό;
Ο τύπος κυκλοφορούσε ελεύθερος.
Έπρεπε να κινηθούμε γρήγορα, να είμαστε σε εγρήγορση.
Κυκλοφορούσε ελεύθερος, μπορούσε να κάνει κι άλλο φόνο!
Έτσι ήταν.
Είμαι δημοσιογράφος και ασχολούμαι με την αστυνομία, εγκληματίες, ληστές.
Εκείνη την εποχή δεν υπήρχαν γυναίκες στο αστυνομικού ρεπορτάζ.
Ήμουν η πρώτη.
ΠΑΤΡΙΣΙΑ ΤΟΥΡΑΝΣΟ
Οι αστυνομικοί του αρχηγείου με έβλεπαν σαν κοριτσάκι,
σαν ρεπόρτερ που χώνει τη μύτη της παντού!
Είχα συγκεκριμένο στιλ. Μίνι φούστα, δερμάτινο μπουφάν, τακούνια.
Στην αρχή, στο αρχηγείο έλεγαν μεταξύ τους "Ποια είναι αυτή;"
Επίσης, στην αρχή παρίστανα την αφελή.
Κατάλαβαν πολύ γρήγορα ότι δεν ήμουν τόσο αφελής.
Στα τέλη του Σεπτεμβρίου του 1997,
συνάντησα έναν αστυνόμο του Εγκληματολογικού.
Αυτός μου είπε "Στις 23 Σεπτεμβρίου, αναλάβαμε τη δολοφονία
μιας κοπέλας, της Μαγκαλί Σιροτί.
Ο δράστης την έδεσε και τη βίασε.
Ήταν ένα αποτρόπαιο έγκλημα.
Το έγκλημα σχετίζεται μάλλον με άλλα εγκλήματα σε βάρος νέων γυναικών".
Είπα "Αλήθεια;"
"Πώς είστε σίγουροι ότι είναι ο ίδιος;"
Απάντησε "Για τη Μαγκαλί, δεν ξέρουμε σίγουρα.
Είναι ο ίδιος τρόπος δράσης. Δεν έχουμε ακόμα τα αποτελέσματα του DNA.
Όμως, από δύο άλλα θύματα και μία επιζήσασα, έχουμε το DNA.
Είμαστε βέβαιοι ότι είναι ο ίδιος τύπος".
ΑΓΝΩΣΤΟΣ ΑΝΤΡΑΣ (ΣΔ)
(ΣΔ) - ΟΜΑΔΑ ΑΙΜΑΤΟΣ Β
ΜΕΙΓΜΑ DNA ΑΝΤΡΑ (ΣΔ) ΚΑΙ ΘΥΜΑΤΟΣ
DNA ΑΝΤΡΑ (ΑΓΝΩΣΤΟΣ)
Είπα "Πρέπει να μαθευτεί!
Θέλω να πω την ιστορία!"
Μου είπε "Όχι ακόμα!
Θα τινάξεις στον αέρα την έρευνά μας. Ο τύπος είναι εξαιρετικά επικίνδυνος.
Εύχομαι να μη δεις ποτέ τέτοια σκηνή εγκλήματος.
Σε παρακαλώ, ο τύπος κυκλοφορεί ελεύθερος,
σε εκλιπαρώ, μη γράψεις τίποτα ακόμα".
Τήρησα τη συμφωνία.
Είμαι δημοσιογράφος, μα πάνω απ' όλα είμαι πολίτης.
Δεν θέλω ένας βιαστής και γυναικοκτόνος
να κυκλοφορεί ελεύθερος, να μη συλλαμβάνεται, επειδή έγραψα κάτι.
Αυτό ήταν. Δολοφονούσε ξανά.
Έπρεπε να βιαστούμε. Ήταν μια μάχη με τον χρόνο.
ΕΓΚΛΗΜΑΤΟΛΟΓΙΚΟ ΕΡΓΑΣΤΗΡΙΟ
Εκείνη την εποχή, η εγκληματολογική έρευνα
ήταν πραγματικά πρωτόγονη.
Σε τρομερό βαθμό.
Η ιατροδικαστική υπηρεσία που συλλέγει στοιχεία από τις σκηνές του εγκλήματος
είναι ένα συνονθύλευμα μέθυσων και άχρηστων
που τους έχουν παρκάρει εκεί.
Θα έπρεπε να ήταν η πιο εξελιγμένη υπηρεσία. Δεν ήταν.
ΕΡΓΑΣΤΗΡΙΟ ΜΟΡΙΑΚΗΣ ΓΕΝΕΤΙΚΗΣ
Για να ξεπεραστεί αυτό,
το Εγκληματολογικό στράφηκε στον δρα Πασκάλ,
πρωτοπόρο σε θέματα DNA στη Γαλλία.
ΠΑΣΚΑΛ Ο. ΝΟΣΟΚΟΜΕΙΑΚΟΣ ΓΙΑΤΡΟΣ
Όλο το Εγκληματολογικό, η Μαρτίν Μοντέιγ, εμπιστεύεται τον δρα Πασκάλ.
Κάνει πραγματογνωμοσύνες σε κάθε υπόθεση,
αναλύοντας δείγματα από σκηνές εγκλημάτων.
Ίχνη σπέρματος, αίμα, τρίχες.
Συγκρίνει τα δείγματα με το άγνωστο DNA, το οποίο ο δρ Πασκάλ ονόμασε "ΣΔ".
DNA ΑΝΤΡΑ (ΣΔ)
Ήταν ο πρώτος κατά συρροή δολοφόνος με δείγμα DNA στη Γαλλία.
Αγωνίζεται, όπως και το Εγκληματολογικό,
για να δημιουργηθεί βάση δεδομένων DNA.
Πολλοί Γάλλοι αντιδρούν σ' αυτό. Η ιδέα τούς φοβίζει.
Η βάση δεδομένων DNA, θέλω να πω ότι θα είναι επικίνδυνο προηγούμενο.
Θα οδηγήσει σε βάση δεδομένων DNA για όλο τον πληθυσμό.
-Δεν υπάρχει γυρισμός. -Το DNA, η ιστορία σας…
Συμφωνώ απολύτως.
Διαφωνώ με τη βάση δεδομένων!
ΕΣΤΕΛ
ΓΕΝΙΚΗ ΟΨΗ ΤΟΥ ΚΤIΡΙΟΥ ΣΤΗΝ ΟΔΟ ΦΟΡΖ ΡΟΥΑΓΙΑΛ 12
ΑΝΑΦΟΡΑ
Στις 16 Νοεμβρίου 1997
ανακαλύφθηκε άλλο ένα θύμα στην οδό Φορζ Ρουαγιάλ.
25 ΕΤΩΝ ΓΡΑΜΜΑΤΕΑΣ
Δείτε πόσο όμορφη ήταν.
Και οι άλλες, άλλωστε. Ήταν όλες πανέμορφες.
Πράγματι…
Θεέ μου.
Μια ζωή να διαλύεται έτσι.
Είναι τρομερό.
ΜΑΓΚΝΤ Ε. ΡΙΣΑΡ
Λεγόταν Εστέλ Μαγκντ.
Τη βρήκαν οι γονείς της, που είχαν κλειδί.
Όταν δεν τους απαντούσε, πήγαν στο διαμέρισμα
και βρήκαν την κόρη τους γυμνή, μέσα στα αίματα.
Είχε τα ίδια τραύματα στον λαιμό και τρυπήματα.
Τα ρούχα της ήταν σκισμένα με τον ίδιο τρόπο.
ΠΑΤΑΡΙ
Ήταν…
Για μένα, ήταν η υπογραφή του, πολύ ξεκάθαρα.
ΕΥΡΕΣΗ ΤΟΥ ΣΑΚΟΥ ΜΕ ΤΟ ΓΚΡΙ ΜΠΛΟΥΖΑΚΙ
Βρήκαμε ένα φούτερ.
Φούτερ μεγάλου μεγέθους με κηλίδες αίματος.
Σίγουρα θα βρίσκαμε DNA.
Υπήρχε DNA στο φούτερ, καθώς είχε αίμα και ιδρώτα.
Το συσχετίσαμε με τις άλλες υποθέσεις στις οποίες είχαμε βρει DNA.
ΕΣΤΕΛ ΜΑΓΚΝΤ
Δεν είχα δικαίωμα να πω κάτι.
Κατανοούσα πλήρως
ότι ήταν καθήκον των αστυνομικών να τηρηθεί το απόρρητο.
Το σεβάστηκα απολύτως.
Έχουν, όμως, δολοφονηθεί άλλα δύο κορίτσια
με τον ίδιο τρόπο που δολοφονήθηκε η κόρη μου.
Τότε είπα
"Τα ΜΜΕ".
Επιβεβαιώνω ότι στα τέλη Ιουλίου του 1995,
οι αρχές γνώριζαν ότι είχαν να κάνουν με κατά συρροή δολοφόνο.
Έναν εξαιρετικά επικίνδυνο άντρα,
που ακολουθούσε τη λογική των κατά συρροή δολοφονιών
και θα σκότωνε ξανά.
Κατά συρροή δολοφόνος στο Παρίσι.
-…κατά συρροή δολοφόνος. -…δολοφόνος…
Δολοφόνος στο Ανατολικό Παρίσι…
Το σκίτσο του δολοφόνου, βάσει μαρτυρίας μιας γυναίκας που γλίτωσε.
Η Ανν Γκοτιέ, ο σύζυγος και η κόρη της είδαν τον δικαστή.
Θέλουν να ξέρουν αν η αστυνομία θα συλλάβει επιτέλους
τον δολοφόνο της Ελέν.
Θα τον πιάσουν τώρα; Το ελπίζω.
Συνεχίζουμε να ελπίζουμε.
Δεν μπορείς να πενθήσεις, αν δεν αποδοθεί δικαιοσύνη.
Η Ανν Γκοτιέ έχει θυμώσει πολύ. Λέει "Αυτοί οι δύο θάνατοι,
της Μαγκαλί Σιροτί και της μικρής Εστέλ Μαγκντ, δεν έπρεπε να συμβούν.
Είναι σκάνδαλο. Μιλάω για να προειδοποιήσω τις νέες Παριζιάνες, ώστε να προστατευτούν
και να μη γίνουν θύματα αυτού του αρπακτικού".
Οι κατά συρροή δολοφόνοι δεν σταματούν.
Όσο δεν συλλαμβάνονται δεν μπορούν να σταματήσουν.
ΤΡΟΜΟΣ ΣΤΗΝ ΠΟΛΗ
Ο κόσμος μιλάει πολύ, φοβάται.
Αγοράζουν την εφημερίδα για να δουν το σκίτσο.
Προσπαθούν να βοηθήσουν την έρευνα και τη σύλληψη του δολοφόνου.
Είχε γίνει ψύχωση στο Παρίσι.
Η αποκάλυψη ότι στο Ανατολικό Παρίσι κυκλοφορούσε ένας κατά συρροή δολοφόνος
και η παρέμβαση της Ανν Γκοτιέ στον τύπο
κάνει τις γυναίκες του Παρισιού να τρομάξουν πραγματικά!
Ανησυχώ πολύ.
Όταν γυρίζω στο σπίτι μου,
κλείνω πάντα την πόρτα πίσω μου.
Οι ηλεκτρονικοί πίνακες στο Παρίσι έγραφαν
"Νέες γυναίκες, προσοχή! Μην κυκλοφορείτε μόνες.
Να συνοδεύεστε, πάρτε ταξί ή να είστε με φίλους…"
Ένας αστυνομικός μού είπε "Πατρισιά, πρόσεχε.
Αν η πόρτα θέλει 15 δευτερόλεπτα για να κλείσει,
ίσως μπει κάποιος".
ΤΡΟΜΟΣ ΣΤΗ ΒΑΣΤΙΛΗ
Παραδέχομαι
ότι δεν μου άρεσαν αυτές οι αποκαλύψεις.
Δηλαδή, έγινε ψύχωση.
Εκεί καταλήγουμε.
Στη Γαλλία δεν υπάρχουν συχνά κατά συρροή δολοφόνοι.
Πρέπει να το πούμε, δεν είμαστε στις ΗΠΑ.
Αποκτά μεγάλη δημοσιότητα, τραβά την προσοχή και ξεφεύγει.
Η αστυνομία έχει το σκίτσο ενός άντρα με σκούρα μαλλιά, γύρω στα 30.
Πολλά στοιχεία συνδέουν τις παλιές υποθέσεις με τις σημερινές.
Η αστυνομία είναι επιφυλακτική.
Οι βιασμοί κι οι φόνοι δεν ήταν συχνοί στο Παρίσι
μέχρι σήμερα.
Ο ίδιος ο όρος "κατά συρροή δολοφόνος" εκείνη την εποχή
ήταν ταμπού στην αστυνομία.
Ο δρ Πασκάλ ονόμασε "ΣΔ" το δείγμα DNA,
αλλά η αστυνομία δεν χρησιμοποίησε τον όρο.
Τρεις φόνοι δείχνουν κατά συρροή δολοφόνο.
Όμως, οι Γάλλοι νομίζουμε ότι είμαστε έξυπνοι
και δεν υπάρχει κατά συρροή δολοφόνος.
Δεν έχουμε τέτοιους εδώ.
Θύμιζε πολύ τους κατά συρροή δολοφόνους της Αμερικής, που είναι πολύ διαφορετικοί,
κάνουν πολύ περισσότερους φόνους.
Νομίζω ότι δεν καταλάβαιναν,
ψυχολογικά ή στο επίπεδο της έρευνας,
τι είναι ένας κατά συρροή δολοφόνος.
Οπότε, δεν είχαμε βάση δεδομένων DNA,
δεν καταλαβαίναμε την ψυχολογία ενός κατά συρροή δολοφόνου.
Επιπλέον, δεν υπήρχε διασταύρωση στοιχείων στη Γαλλία.
Οι φάκελοι ήταν διάσπαρτοι σε κάθε πόλη και δικαστήριο.
Κάποια πράγματα δεν γίνονταν, κάποια ήταν ένα χάος.
ΟΚΤΩΒΡΙΟΣ, ΝΟΕΜΒΡΙΟΣ, ΔΕΚΕΜΒΡΙΟΣ 1997
Τον Ιανουάριο του 1998
το Εγκληματολογικό δημοσιοποίησε τη φωτογραφία
ενός γκρι φούτερ μεγέθους XXL.
Το έβαλαν οι εφημερίδες, ήταν παντού.
"Αν γνωρίζετε κάποιον με τέτοιο φούτερ, επικοινωνήστε μαζί μας".
Όταν αναγκάζεσαι να δείξεις ένα ρούχο που θα μπορούσε να ανήκει σε οποιονδήποτε,
είσαι σε απόγνωση.
Δεχόμουν πίεση.
Ήταν απολύτως λογικό. Ήμουν επικεφαλής του Εγκληματολογικού.
Έλεγα συνεχώς, όταν δεχόμουν πίεση,
ότι κι εγώ ήθελα να πιέσω να δημιουργηθεί βάση δεδομένων DNA.
DNA ΑΝΤΡΑ (ΣΔ)
ΓΡΑΦΕΙΟ ΔΙΚΑΣΤΗ ΤΙΛ ΑΝΑΚΡΙΤΗΣ
Συνεργαζόμουν συχνά με τον δικαστή Τιλ.
Μου είπε
"Πρέπει να πάμε σ' όλα τα εργαστήρια,
να πάρουμε ό,τι μπορούμε
και να κάνουμε συγκρίσεις.
Να τους αναγκάσουμε να κάνουν συγκρίσεις
με το DNA του κατά συρροή δολοφόνου".
Στο Παρίσι είχαν πάθει σοκ, άλλωστε.
Έλεγαν πως δεν επιτρεπόταν να συγκρίνουμε, πως δεν υπάρχει βάση δεδομένων, τέτοια.
Νευρίασα πάρα πολύ.
Ήταν ντροπή.
Τους είπα "Προτιμάτε να βαραίνουν θάνατοι τη συνείδησή σας;"
Αν είχαμε ενεργήσει αποτελεσματικά και γρήγορα,
θα είχαμε κάνει συγκρίσεις
και ίσως θα είχαμε βρει κάποιο όνομα.
Ναι, παρακάμψαμε τον νόμο. Δεν είχαμε πρόβλημα με αυτό.
Ο σκοπός αγιάζει τα μέσα.
Δεν παραβιάζαμε δεδομένα Γάλλων πολιτών.
Δεν κάναμε κάτι κακόβουλο.
Αναζητούσαμε έναν κατά συρροή δολοφόνο που σκότωνε νεαρές.
Δυστυχώς, είχε διαπράξει ήδη πολλούς φόνους.
Συγγνώμη, αλλά πρέπει να γίνουν τα πάντα για να σταματήσει.
Ανοίγουμε έναν φάκελο,
διαβάζουμε τους γενετικούς κώδικες και τους συγκρίνουμε με το άγνωστο DNA.
ΦΩΝΗ ΤΟΥ ΔΡΑ ΠΑΣΚΑΛ
Αν οι αριθμοί διαφέρουν, κλείνουμε τον φάκελο,
πιάνουμε τον επόμενο και συνεχίζουμε.
Δεν υπάρχει τρόπος να διασταυρωθούν τα στοιχεία;
Δυστυχώς, δεν υπάρχει βάση δεδομένων.
Οι φάκελοι τηρούνται ξεχωριστά.
Πρέπει να τους ελέγξουμε έναν έναν για να βρούμε τον κώδικα.
ΙΑΝΟΥΑΡΙΟΣ - ΦΕΒΡΟΥΑΡΙΟΣ 1998
ΜΑΡΤΙΟΣ 1998
Ήταν 24 Μαρτίου 1998.
Μου τηλεφώνησε ο δρ Πασκάλ.
Ανέβασα σφυγμούς. Σκέφτηκα "Θεέ μου!"
Δεν ήταν ότι δεν τον έβλεπα στο αρχηγείο.
Σκέφτηκα ότι, για να καλεί, κάτι συνέβη.
Μου είπε "Έχω ένα καλό κι ένα λιγότερο καλό νέο".
Είπα "Γρήγορα, πες το καλό!".
Μου είπε "Ταυτοποιήθηκε".
ΤΑΥΤΟΠΟΙΗΣΗ DNA ΑΓΝΩΣΤΟΥ ΑΝΤΡΑ
DNA ΤΟΥ ΓΚΙ ΖΟΡΖ
ΑΠΟ ΤΟ ΑΠΟΤΣΙΓΑΡΟ
ΓΚΙ ΖΟΡΖ
ΚΟΛΠΙΚΑ ΕΠΙΧΡΙΣΜΑΤΑ
DNA ΑΝΤΡΑ: ΓΚΙ ΖΟΡΖ
Ήταν
ένα είδος λύτρωσης. Ανακούφιση!
Απερίγραπτη λύτρωση.
DNA ΤΟΥ ΓΚΙ ΖΟΡΖ
ΔΡ Ο. ΠΑΣΚΑΛ ΝΟΣΟΚΟΜΕΙΟ ΤΗΣ ΝΑΝΤ
"Και", προσέθεσε,
"το λιγότερο καλό νέο είναι
ότι ο δολοφόνος είχε προσαχθεί το 1995".
Αυτό
με σόκαρε πραγματικά.
Τότε τον είχαν ανακρίνει κυρίως
για δολοφονίες κοριτσιών που είχαν διαπραχθεί σε χώρους στάθμευσης.
ΚΑΤΙ
Ψάχνοντας λίγο βαθύτερα,
υπάρχουν κάποιες ομοιότητες,
μα γιατί κάποιοι φόνοι έγιναν σε πάρκιν κι άλλοι σε διαμερίσματα;
Υπήρχαν στοιχεία, οι πληγές και τα σκισμένα ρούχα.
27 ΕΤΩΝ ΒΟΗΘΟΣ ΜΑΡΚΕΤΙΓΚ
Δεν είχε βρεθεί σπέρμα. Ίσως είχε χρησιμοποιήσει προφυλακτικό.
ΕΛΣΑ
22 ΕΤΩΝ ΕΚΠΡΟΣΩΠΟΣ ΤΥΠΟΥ
Πιστεύαμε βάσιμα ότι ήταν αυτός.
Οι αστυνομικοί ήταν σχεδόν βέβαιοι.
ΚΑΤΙ ΡΟΣΕ - ΕΛΣΑ ΜΠΕΝΑΝΤΙ
Υπήρχε και μια πολύ παλιότερη υπόθεση, από το 1991.
Ο φόνος της Πασκάλ Εσκαρφάιγ.
ΠΑΣΚΑΛ
ΡΟΥΧΑ, ΤΡΑΥΜΑΤΑ, ΑΙΜΑ
ΠΤΩΜΑ ΤΗΣ ΠΑΣΚΑΛ ΕΣΚΑΡΦΑΪΓ
19 ΕΤΩΝ ΦΟΙΤΗΤΡΙΑ
ΠΑΣΚΑΛ ΕΣΚΑΡΦΑΪΓ
Είπα "Θα το δούμε αργότερα. Θα κάνουμε αναφορά αργότερα.
Προς το παρόν, επείγει να βρούμε αυτό το κτήνος".
Διένειμα τη φωτογραφία του σ' όλη τη χώρα.
Έπρεπε να βιαστούμε.
Ο δράστης κυκλοφορούσε στην πόλη. Το κτήνος ήταν ελεύθερο.
Έπαθα εμμονή να τον συλλάβουμε μέσα στις επόμενες ώρες.
Ζήτησα ενισχύσεις και φτιάξαμε μια λίστα
διευθύνσεων και σημείων όπου θα ήταν πιθανό
να πετύχουμε τον Γκι Ζορζ.
Είχα άλλη μία επείγουσα αποστολή.
Είπα στον επικεφαλής της ομάδας έρευνας
"Θα καλέσουμε τους συγγενείς των θυμάτων".
Μου τηλεφώνησε η κα Μοντέιγ.
"Κυρία Γκοτιέ, ξέρουμε ποιος είναι.
Όμως, μην πείτε τίποτα σε κανέναν,
ούτε στα παιδιά σας, ούτε σε κανέναν".
Ήταν κατανοητό.
Τον έψαχναν.
Ελπίζαμε να μη σκοτώσει ξανά.
Η υπόθεση είχε προβληθεί πάρα πολύ στα ΜΜΕ.
Υπήρχε τόση ένταση που τα ΜΜΕ κατάλαβαν
ότι υπήρχε έντονη αναστάτωση.
Στο αρχηγείο υπήρχε κινητικότητα.
Είχαν αντιληφθεί ότι κάτι γινόταν.
Ο διευθυντής μού είπε "Τα μέσα το ξέρουν".
Του είπα "Σας ικετεύω! Πείτε τους να μην αναφέρουν τίποτα!
Σας παρακαλώ, καμία διαρροή!"
26 ΜΑΡΤΙΟΥ 1998 7:01 π.μ.
Ο κατά συρροή δολοφόνος του Παρισιού έχει πρόσωπο.
Πραγματικό ανθρωποκυνηγητό. Περισσότερα σε λίγο.
Ταυτοποιήθηκε ο δολοφόνος του Ανατολικού Παρισιού.
Στο Εγκληματολογικό ξέρουν το όνομά του. Ονομάζεται Γκι Ζορζ.
Ήταν σοκαριστικό!
Ένας αστυνομικός ρεπόρτερ σαν εμένα
αποκάλυψε το όνομα του δολοφόνου πριν από τη σύλληψή του.
Δεν πρέπει να γίνονται τέτοια.
Φανταστείτε ο Γκι Ζορζ να είχε ακούσει την είδηση!
Από την τηλεόραση, το ραδιόφωνο, οπουδήποτε.
Θα διέφευγε κι αυτό θα περιέπλεκε πολύ τον εντοπισμό του.
Είπαμε, ωστόσο, ότι συνεχίζουμε.
Επίσης, το αρχηγείο της αστυνομίας είναι μια πολεμική μηχανή.
Δεν θα ήταν απλό να μας ξεφύγει.
Ήμουν αισιόδοξη ότι θα τον βρίσκαμε.
Το ήξερα!
ΤΗΝ ΙΔΙΑ ΗΜΕΡΑ 12:44 μ.μ.
Εκείνο το πρωί, ήταν δύο αστυνομικοί
στον σταθμό του μετρό στην Μπλανς.
Εκεί ήταν η υπηρεσία τους.
Λοιπόν, είδαν κάποιον να βγαίνει από τον σταθμό.
Ο ένας αστυνομικός είπε
"Κοίτα!"
Είναι ο τύπος της φωτογραφίας".
Την έβγαλαν. "Θεέ μου, είναι αυτός! Πάμε!"
Τον έπιασαν και τον συνέλαβαν.
ΤΟ ΠΑΝΤΟΠΩΛΕΙΟ ΣΤΟ ΟΠΟΙΟ ΕΓΙΝΕ Η ΣΥΛΛΗΨΗ ΤΟΥ ΓΚΙ ΖΟΡΖ
Ο ΦΥΛΑΚΑΣ ΠΟΥ ΗΤΑΝ ΠΑΡΩΝ ΣΤΗ ΣΥΛΛΗΨΗ
ΔΕΙΧΝΕΙ ΤΟ ΣΗΜΕΙΟ ΟΠΟΥ ΕΓΙΝΕ
Ήρθε το πρωί. Μπήκε στο κατάστημα.
Τον ακολουθούσαν αστυνομικοί. Ρώτησαν πώς λέγεται.
Όρμησαν πάνω του.
Τον έφεραν εδώ και τον ανάγκασαν να γονατίσει.
Μετά τον πήραν.
Τα τεστ DNA είναι επίσημα.
Εμπλέκεται σε τρεις φόνους και μία απόπειρα ανθρωποκτονίας.
Παρ' όλα αυτά, ο Γκι Ζορζ δεν θυμίζει καθόλου το σκίτσο
που είχε δημοσιοποιήσει η αστυνομία.
Φτάνουν τόσοι θάνατοι και τόσος πόνος.
Καλό είναι αυτό.
Τώρα…
θα δικαστεί.
Εμείς, οι οικογένειες,
μπορούμε να θρηνήσουμε κανονικά τώρα.
Είχε προκαλέσει πολύ πόνο.
Θεέ μου.
Πρέπει να πάρουμε βαθιά ανάσα.
Σκέφτηκα πως αυτός ήταν το τέρας.
Έβλεπα συνεχώς τις φωτογραφίες των κοριτσιών.
Όλες τις φωτογραφίες.
Στα μάτια μου, ήταν ένα τέρας
αυτός που ανέβηκε τις σκάλες του αρχηγείου.
Πραγματικό τέρας.
Μόνο αυτό σκεφτόμουν.
ΖΟΡΖ ΓΚΙ
Αυτός είναι ο Γκι Ζορζ,
που ανακρίθηκε χθες για τους φόνους τριών γυναικών στο Ανατολικό Παρίσι.
Σήμερα ομολόγησε άλλους δύο.
Η αστυνομία τον ανακρίνει για δύο ακόμη φόνους.
Είχαμε κάνει τη δουλειά μας. Είχε συλληφθεί, δεν θα έκανε άλλο κακό.
Για τις υποθέσεις που είχαμε DNA, ήμασταν βέβαιοι.
Σε τελική ανάλυση, είχε αφήσει στοιχεία.
Απέμενε μόνο η ομολογία του
για τους φόνους στους οποίους δεν υπήρχε DNA.
Τον είχαμε παγιδεύσει!
Αναρωτιόμουν ποιος δικηγόρος, όσο ικανός κι αν ήταν,
θα αμφισβητούσε τα στοιχεία.
Πήγαμε στο δικαστήριο με βεβαιότητα.
2η ΠΡΑΞΗ ΔΙΚΗ
ΞΕΡΩ ΟΤΙ ΣΑΣ ΜΙΛΑΩ ΑΝΟΙΚΤΑ,
ΟΠΩΣ ΘΑ ΜΙΛΟΥΣΑ ΣΕ ΜΙΑ ΦΙΛΗ.
19 ΜΑΡΤΙΟΥ 2001
Και στα σεξουαλικά εγκλήματα υπάρχει το τεκμήριο της αθωότητας.
Με ενδιαφέρει η προσωπικότητα του δράστη. Ή θα υπερασπιστώ κάποιον ή όχι.
Είναι θέμα χημείας.
Δεν εξηγείται με τη λογική.
Σε όλους μας έχει συμβεί
να γνωρίσουμε κάποιον για πρώτη φορά
που μας παγώνει, που μας κάνει κακή εντύπωση.
Λέμε πως δεν θα θέλαμε ποτέ να βρεθούμε μόνοι με ένα τέτοιο άτομο.
ΦΡΕΝΤΕΡΙΚ ΠΟΝ
Δεν έγινε κάτι τέτοιο!
Ο Γκι Ζορζ δεν δίνει εικόνα χειριστικού ανθρώπου.
Τον θεωρείς ανοικτό βιβλίο.
Νομίζεις ότι δεν έχει δεύτερες σκέψεις, δεν είναι δόλιος.
Κι ότι δεν είναι βίαιος!
1η ΗΜΕΡΑ ΤΗΣ ΔΙΚΗΣ
-Βγάλτε τη ζακέτα. -Εντάξει.
-Κοιτάξτε με. -Τι;
-Κοιτάξτε με. -Ναι, μα είναι δύσκολο.
-Μπορώ να καθίσω; -Καθίστε.
Δικηγόρος του Γκι Ζορζ, αυτός που εμπιστευόταν,
ήταν ο Αλέξ Ουρσουλέ.
Ο Αλέξ Ουρσουλέ,
πρώην σύζυγός μου,
μου ζήτησε να είμαι μαζί του στη δίκη, λίγες εβδομάδες πριν αρχίσει.
Το να έχει μια γυναίκα δίπλα του
ήταν αναμφίβολα κομμάτι της στρατηγικής υπεράσπισης
που χρησιμοποίησε ο Αλέξ Ουρσουλέ
ή θα χρησιμοποιούσε κάθε άντρας δικηγόρος σε υπόθεση βιασμού.
Είναι στοιχειώδες.
Τον παρουσίαζε
ως έναν άντρα που είχε κατηγορηθεί άδικα.
Σε κάθε σκηνή εγκλήματος υπάρχουν στοιχεία.
Κάποια ήταν αθωωτικά για τον Γκι Ζορζ.
Για παράδειγμα,
δεν βρέθηκε αποτύπωμα παλάμης.
Σε μια σκηνή, υπήρχε αποτύπωμα
αιγυπτιακού ποδιού, κι αυτός δεν είχε τέτοιο πόδι.
Το σκίτσο που κυκλοφορούσε επί μήνες
δεν έμοιαζε καθόλου στον Γκι Ζορζ.
ΣΚΙΤΣΟ ΑΣΤΥΝΟΜΙΑΣ 97/225
Κατ' αρχήν,
δεν έχει σημασία τι πιστεύω εγώ.
Δεν έχει απολύτως καμία σημασία.
Σημασία έχουν τα στοιχεία της δικογραφίας.
Αυτό που νιώθω μέσα μου, αν είναι ή δεν είναι ένοχος,
η δική μου πεποίθηση, δεν έχει σημασία.
Για μένα, δεν είναι τέρας, αλλά άνθρωπος.
Αυτό είναι το πρόβλημα.
Μ' άλλα λόγια, μέσα του, ο Γκι Ζορζ
είναι εξίσου άνθρωπος μ' εμένα.
ΣΟΛΑΝΖ ΝΤΟΥΜΙΚ
Μ' εσένα. Με όλους μας.
Αυτό είναι το τρομακτικό.
Αν ήταν τέρας, όλα θα ήταν πιο απλά.
Όμως, είμαστε φτιαγμένοι από το ίδιο υλικό.
Αυτό είναι πολύ επώδυνο.
Είναι ένα μυστήριο.
Η πραγματική τραγωδία.
Δεν είναι τέρας, είναι άνθρωπος.
Ήμουν 30 ετών.
Ήταν η δεύτερη μεγάλη δίκη στην οποία ήμουν δικηγόρος.
Αλλά αυτήν τη φορά ήμουν δικηγόρος των θυμάτων.
Πρέπει να μην ξανακάνει κακό.
ΣΑΝΤΑΛ ΣΙΡΟΤΙ
Πρέπει ν' αποδοθεί δικαιοσύνη, τελεία και παύλα.
Ξέρουμε ότι είναι αυτός. Υπάρχουν αποδείξεις.
Δεν είναι διαίσθηση ή υποψία. Ξέρουμε ότι είναι αυτός.
Ξέρουμε κι ότι οι ένορκοι επηρεάζονται εύκολα.
Ίσως έλεγε στο δικαστήριο
"Όπου βρέθηκε DNA μου, ήμουν εγώ, στα υπόλοιπα όχι".
Φοβόμουν ότι οι ένορκοι θα τον καταδίκαζαν για τις υποθέσεις με DNA
και θα τον απάλλασσαν για τις άλλες.
Αυτό δεν θα το άντεχα.
Θα ήταν αντίθετο στην αλήθεια.
Υπήρχε αυτή η ένταση.
Ήταν πολύ βαρύ.
Κάθισα εδώ, στην πρώτη σειρά.
Ήθελα ο Γκι Ζορζ να είναι στο οπτικό μου πεδίο.
Ήθελα να βλέπω τις αντιδράσεις του, να σημειώνω τα πάντα.
Ό,τι συνέβαινε.
Τα ονόματα, τη στάση του…
Δεν ήθελα να χάσω το παραμικρό.
Ήξερα ότι θα γινόταν μάχη ανάμεσα στις δύο πλευρές.
Ο Αλέξ Ουρσουλέ ήρθε και μου ορκίστηκε προτού αρχίσει η δίκη
ότι ο Γκι Ζορζ ήταν αθώος.
Ότι είχε γίνει δικαστικό λάθος.
Μου είπε "Πατρισιά, θα το αποδείξω στη δίκη.
Ορκίζομαι στον Θεό ότι ο Γκι Ζορζ είναι αθώος".
Ούτε μια στιγμή δεν θέλησα να πάω στη δίκη.
Δεν ήταν για μένα.
Στόχος μου ήταν να συλληφθεί και να δικαστεί.
Αλλά δεν θα το άντεχα.
2η ΗΜΕΡΑ
Έξω από το δικαστήριο, το πλήθος είναι κάθε μέρα μεγαλύτερο.
Μέσα στην αίθουσα, ανεβαίνει η ένταση.
Ο Γκι Ζορζ, κατηγορούμενος για βιασμό και φόνο επτά γυναικών,
εξοργίζει τους συγγενείς των θυμάτων.
Απαντά συνεχώς στον δικαστή με την ίδια αυθάδεια.
"Δεν σκότωσα".
Η διαστροφή του Γκι Ζορζ δεν είχε όριο.
ΛΙΛΙΑΝ ΡΟΣΕ ΜΗΤΕΡΑ ΤΗΣ ΚΑΤΙ
Με τη στάση του, συνεχίζει
να κάνει κακό, να προξενεί ζημιά
στα θύματα και στις οικογένειές τους, που είναι εξαιρετικά ευάλωτες και πονούν.
Το γεγονός ότι το αρνιόταν
ήταν τελείως εξοργιστικό!
Σκέφτεσαι…
έτσι τον συμβούλεψαν ή είναι τρελός;
Δεν καταλαβαίναμε.
Εκπλαγήκαμε, αλλά μείναμε ψύχραιμοι.
Σε τελική ανάλυση, είχε ομολογήσει τα πάντα!
ΘΥΜΑ: ΜΑΓΚΑΛΙ ΣΙΡΟΤΙ
ΘΕΛΩ Η ΣΥΝΕΙΔΗΣΗ ΜΟΥ ΝΑ ΕΙΝΑΙ ΗΣΥΧΗ
ΘΥΜΑ: ΚΑΤΡΙΝ ΡΟΣΕ
ΕΓΩ ΕΙΜΑΙ Ο ΔΡΑΣΤΗΣ
ΟΛΗ Η ΑΛΗΘΕΙΑ ΓΙΑ ΤΗΝ ΥΠΟΘΕΣΗ
Ακόμα και στις υποθέσεις χωρίς στοιχεία, της Εσκαρφάιγ, της Μαγκαλί Σιροτί,
είχε ομολογήσει τα πάντα.
ΑΠΟΛΟΓΙΑ ΤΟΥ ΓΚΙ ΖΟΡΖ
ΦΡΑΝΣΙΣ ΜΠΕΣΕ ΔΙΟΙΚΗΤΗΣ ΤΜΗΜΑΤΟΣ
Ο αστυνόμος Φρανσίς Μπεσέ,
με το ψευδώνυμο Σίδνεϊ,
ήταν ο πρώτος που απέσπασε την ομολογία του Γκι Ζορζ.
Ο Σίδνεϊ ήταν στην αίθουσα.
Μου είχε πει ήδη πώς κατάφερε να αποσπάσει την ομολογία.
Δεν το είπε στο δικαστήριο, αλλά για να τον κάνει να μιλήσει,
ήξερε ότι δεν έπρεπε να τον κάνει να νιώσει,
αμέσως μετά από τη σύλληψή του,
ότι ήταν ο υπ' αριθμόν ένα δημόσιος κίνδυνος.
Έτσι, ο Σίδνεϊ
δημιούργησε ένα κλίμα
στο γραφείο του, στο αρχηγείο.
Βάζει τζαζ μουσική.
Του προσφέρει ουίσκι.
Αρχίζει να συζητά με τον Γκι Ζορζ,
τελείως φιλικά.
ΜΙΑ ΞΑΝΘΙΑ ΚΟΠΕΛΑ…
ΕΠΕΣΕ ΠΑΝΩ ΤΗΣ ΤΟ ΒΛΕΜΜΑ ΜΟΥ…
Ο Γκι Ζορζ ομολόγησε
δίνοντας τρελές λεπτομέρειες, του αφηγήθηκε τα πάντα.
Σαν να ήταν…
ο έμπιστός του.
Είχε αγοράσει έναν σουγιά Opinel 12
και μονωτική ταινία.
Τελείωνε την μπίρα του
όταν μια μαυροντυμένη κοπέλα πέρασε δίπλα του.
Ξανθιά, 19 ετών, όμορφη σαν ζωγραφιά.
Ο Γκι Ζορζ είπε στον Σίδνεϊ
ότι του άρεσε το όμορφο κορίτσι.
Τόσο πολύ, που σηκώθηκε αμέσως και το ακολούθησε.
Ανέβηκε τη σκάλα πίσω της,
την απείλησε με το μαχαίρι και μετά πέρασε πολλές ώρες μαζί της.
Η Πασκάλ ήταν ηρωίδα.
Τον κλότσησε.
Εκείνη είχε ύψος 1,62.
Ήταν 19 ετών, την είχε δέσει, γδύσει…
κι αυτή τον κλότσησε.
Και…
αυτό νευρίασε τον Γκι Ζορζ.
Και…
στο στόμα της, όταν τη βρήκαν,
όταν τη βρήκε η αστυνομία,
δεν υπήρχε πια ταινία, αλλά είχαν μείνει τα σημάδια.
Το στόμα της ήταν ανοικτό.
Ο Σίδνεϊ, ο αστυνομικός,
αναρωτιόταν, επί επτά χρόνια που αναζητούσε τον δράστη,
"Τι έλεγε;
Ποιες ήταν οι τελευταίες λέξεις της Πασκάλ πριν πεθάνει;"
Ο Γκι Ζορζ είπε το εξής.
"Η ταινία είχε ξεκολλήσει.
Με κοίταξε και με ρώτησε 'Τι κάνεις;
Με σκοτώνεις;'"
Και τότε…
Αυτό που άκουσε ο Σίδνεϊ τον διέλυσε.
Τα τελευταία λόγια του θύματος από το στόμα του δολοφόνου.
Ο Σίδνεϊ τον ρώτησε "Μετά τι έκανες, Γκι Ζορζ;"
"Έπλυνα τα χέρια μου στον νεροχύτη.
Είδα κάτι μπίρες, πήρα και ήπια μία.
Πήρα άλλη μία κι έφυγα".
3η ΗΜΕΡΑ
Πολλοί αθώοι έχουν ομολογήσει στην ανάκριση.
Δεν συμβαίνει να ομολογούν και να ανακαλούν την ομολογία;
Θα δείτε κατά την εξέταση
κάθε δικογραφίας
πώς κατασκεύασαν έναν ένοχο,
πώς υπερέβαλαν και του φόρτωσαν
σχεδόν όλα τα εγκλήματα που διαπράχθηκαν σε μια περίοδο
στην οποία μπορούσε να τα είχε διαπράξει, επειδή δεν ήταν φυλακή.
Εκείνος έλεγε εξαρχής ότι η σύλληψή του ήταν βίαιη.
Όταν τον πήγαν στο αρχηγείο της αστυνομίας,
τον τραβούσαν στις σκάλες.
Είπε ότι τον χτύπησαν.
Αργότερα, κατά την κράτησή του…
Θυμίζω ότι δεν υπήρχε δικηγόρος και δεν μαγνητοσκοπούνταν.
Είπε ότι ομολόγησε, λόγω της πίεσης που του ασκήθηκε,
εγκλήματα που δεν έκανε.
Δεν τον χτύπησαν ποτέ!
Είχε μόνο ένα πολύ ελαφρύ, επιφανειακό τραύμα στο κεφάλι,
από τη στιγμή της σύλληψής του.
Τι άλλο να πούμε! Από εκεί και πέρα,
ήταν ένα "ψυχολογικό παιχνίδι",
ανάμεσα στους ανακριτές κι εκείνον
για να αποσπάσουν ομολογία.
Αυτό είναι όλο.
Δεν απαιτείται φυσική βία για να ομολογήσει κάποιος.
Μας κοροϊδεύει όλους.
Κοροϊδεύει το δικαστήριο, τους πάντες.
Τον βλέπουμε, είναι απέναντί μας. Είναι απίστευτο.
Οι συγγενείς των θυμάτων
περίμεναν την καταδίκη του Γκι Ζορζ.
Όμως, είχαν ανάγκη να το ακούσουν,
να ακούσουν τις εξηγήσεις του Γκι Ζορζ.
Να απαντήσει στα μικρά ερωτήματα που ήταν αναπάντητα
για τις τελευταίες στιγμές της κόρης τους, της αδερφής τους.
Δεν ξέρω πώς να το περιγράψω.
Είναι τέρας.
ΜΗΤΕΡΑ ΤΗΣ ΕΛΣΑ
Καμία αντίδραση.
Όταν είδε τις φωτογραφίες, τίποτα.
Είναι τρελό.
Είδα τις φωτογραφίες από όλα τα εγκλήματα.
Ήταν το ανυπόφορο κομμάτι της δίκης.
Ο Γκι Ζορζ δεν ξεφύλλισε το άλμπουμ με τις φωτογραφίες.
Ο Γκι Ζορζ τις κοίταζε μία προς μία.
Τις κοίταζε προσεκτικά, ήρεμα.
Με μεγάλη συγκέντρωση. Αποστασιοποιημένα.
Όμως, μία προς μία. Τις είδε όλες. Τις ανέλυσε όλες.
Ήταν…
Ήταν ανατριχιαστικό.
Εμείς τις κοιτάξαμε περίπου 20 δευτερόλεπτα.
Αυτός; Τον χρονομέτρησα.
Είπα "Γκι Ζορζ…
κοιτάζατε το άλμπουμ επί πέντε λεπτά και 40 δευτερόλεπτα. Κράτησα χρόνο.
Αν η ερώτηση δεν ήταν ακριβής, δεν απαντούσε.
Έλεγε "Όχι, καμία σχέση. Πώς το ξέρετε αυτό;"
Η ερώτησή μου ήταν ξεκάθαρη.
"Τις κοιτάζατε επί πέντε λεπτά και 40 δευτερόλεπτα;"
Αυτός είπε
"Δεν ξέρω. Έτσι θα είναι".
Δεν είπε καν
ότι είχε εκπλαγεί ή ότι ήθελε να τις δει προσεκτικά.
Είπε ότι δεν το έκανε αυτός, αλλά δεν είπε γιατί τις κοίταζε.
Επέμεινα.
Δεν με ικανοποίησε η απάντησή του και δεν κάθισα.
Τότε είπε
"Με θλίβει".
Ρώτησα "Πώς μπορείτε να το κρύβετε τόσο καλά;"
Προφανώς, δεν απάντησε.
4η ΗΜΕΡΑ
ΔΙΚΑΣΤΗΡΙΟ ΕΙΣΟΔΟΣ ΔΙΚΗΓΟΡΩΝ
Πρέπει να υπάρχουν άνθρωποι,
άντρες ή γυναίκες, δεν είμαι φεμινίστρια,
που προσπαθούν να υπερασπίζονται αυτό που οι άλλοι αποκαλούν απαράδεκτο.
Τίποτα δεν είναι απαράδεκτο. Ιδού η απόδειξη.
Είναι τρομακτικό.
Ήταν τρομακτική υπόθεση.
Όμως, είναι ανθρώπινο ον.
ΧΩΡΙΣ ΝΑ ΤΟ ΚΑΤΑΛΑΒΩ,
ΣΑΣ ΑΠΟΚΑΛΕΣΑ "ΜΑΜΑ" ΔΥΟ ΦΟΡΕΣ
Με συγκλόνισε η παιδική του ηλικία.
Ήταν το εξώγαμο παιδί
μιας νέας γυναίκας κι ενός περαστικού στρατιώτη.
…ΝΑ ΘΕΩΡΕΙΣ ΤΟ ΠΑΙΔΙ ΣΟΥ "ΠΑΡΑΤΗΜΕΝΟ"…
ΔΗΛΩΣΗ ΕΓΚΑΤΑΛΕΙΨΗΣ
ΠΑΙΔΙ ΠΡΟΣ ΥΙΟΘΕΣΙΑ
ΥΠΟ ΤΗΝ ΚΗΔΕΜΟΝΙΑ ΤΟΥ ΚΡΑΤΟΥΣ
Τον απέρριπταν ξανά και ξανά.
Ο Γκι Ζορζ κατέληξε σύντομα στην Κοινωνική Μέριμνα.
Η επιμέλειά του ανατέθηκε στην οικογένεια Μορέν.
Η οικογένεια αυτή
ήταν στοργική και υποστηρικτική, όσο μπορεί να είναι
μια οικογένεια με 20 παιδιά.
Είχαν επτά βιολογικά
και κάπου 13 θετά παιδιά από τη Μέριμνα.
Τι έγινε, λοιπόν, μόλις έκλεισε τα 16;
Τότε…
ΖΑΝ ΜΟΡΕΝ
Επιτέθηκε σε ένα κορίτσι από πίσω.
Προσπάθησε να την πνίξει.
Ήρθε στο δικαστήριο η Ζαν Μορέν, ως μάρτυρας.
ΜΑΡΤΥΡΕΣ ΔΙΚΑΣΤΗΡΙΟΥ
Μπήκε στην αίθουσα.
Ήρθε να καταθέσει
για την παιδική ηλικία του Γκι Ζορζ και γιατί τον απέρριψε στο τέλος,
όταν ο Γκι Ζορζ επιτέθηκε στις δύο θετές αδερφές του.
Στην πρώτη, όταν ήταν 14,
στη δεύτερη, την Κριστιάν,
πίεσε τον λαιμό της με μια μεταλλική βέργα.
Ο Γκι Ζορζ ήταν 15 ή 16 ετών.
Η κυρία Μορέν είπε ότι αυτή ήταν η αφορμή.
Κάλεσε κοινωνικό λειτουργό και τη Μέριμνα.
Έδιωξε τον Γκι Ζορζ.
Τον έστειλαν σε ίδρυμα.
Ήταν ένας φυγάς, ένας εγκληματίας.
Πήρε ταχύτατα την κάτω βόλτα.
Το εκπληκτικό ήταν
ότι ο Γκι Ζορζ συγκινήθηκε,
τον άγγιξαν τα λόγια αυτής της ηλικιωμένης.
Της είπε κάποια στιγμή
"Μαμά,
θέλω να σου πω ότι σ' αγαπάω".
Η κα Μορέν γύρισε προς το μέρος του
και του είπε "Κι εγώ σ' αγαπάω.
Μα τώρα, η καρδιά μου είναι άδεια".
Τότε…
το πρόσωπο του Γκι Ζορζ τσακίστηκε. Κάθισε στην καρέκλα του.
Δεν τον αγαπούσε πια.
Με τίποτα.
Ως γυναίκα, η προσωπικότητα του Γκι Ζορζ δεν με αγγίζει καθόλου.
Αν με συγκίνησε; Εννοείτε αν με άγγιξε;
Όχι!
Προφανώς η ζωή του ήταν τραγική, δεν το αμφισβητώ.
Μα ήταν ελεύθερος, ενήργησε ελεύθερα.
Οι πράξεις του ήταν τρελές, αυτός δεν είναι τρελός.
Είναι ελεύθερος. Μπορούσε να μη δράσει έτσι.
Ήξερε ότι ήταν κακό. Ήξερε ότι δεν έπρεπε.
Συνεπώς, δεν με συγκινεί καθόλου. Φτάνει.
Με συγκινεί ο πόνος των θυμάτων που υπερασπίζομαι.
5η ΗΜΕΡΑ
Ελπίζω να έχει το θάρρος να παραδεχθεί,
όπως έκανε κατά την ανάκριση,
αυτό που έγινε, επειδή μόνο έτσι
θα μπορέσουμε να κατανοήσουμε καλύτερα τις φρικτές πράξεις του
κι ίσως μπορέσει να δει τον εαυτό του στον καθρέφτη.
Την πέμπτη μέρα δεν αντέχαμε άλλο τον πόνο.
Αυτό που ήθελα
ήταν ο Γκι Ζορζ να πέσει σε πολλές αντιφάσεις,
ώστε να βεβαιωθώ
ότι θα καταδικαζόταν και για τον φόνο της Πασκάλ Εσκαρφάιγ,
αν και σ' αυτή την υπόθεση, δεν είχαμε κανένα στοιχείο εναντίον του.
Από την αρχή της δίκης,
του έθετα ερωτήσεις κάθε φορά που έβλεπα ότι μπερδευόταν με κάτι.
Τότε παρατήρησα κάτι
πολύ παράξενο την ώρα του φαγητού.
Ήθελα οπωσδήποτε να τον ρωτήσω γι' αυτό πριν διακοπεί η συνεδρίαση.
Ήταν περίπου 6:00 μ.μ.
Αποφάσισα
να τον ρωτήσω.
Μου δίνουν τον λόγο.
Και σηκώνομαι.
Γκι Ζορζ.
Ακούσατε νωρίτερα τον ειδικό για τα ενδύματα
που εξήγησε
ότι το μαχαίρι με το οποίο σκίστηκαν τα ρούχα
το κρατούσε ένας αριστερόχειρας.
Εσείς μας είπατε ότι είστε δεξιόχειρας.
Σωστά;
Απάντησε θετικά.
Γκι Ζορζ,
σίγουρα είστε δεξιόχειρας;
Δεν κάνετε ποτέ πράγματα με το αριστερό χέρι;
Απάντησε "Όχι".
Γκι Ζορζ, επιμένω.
Κάνετε τα πάντα με το δεξί σας χέρι;
Δεν χρησιμοποιείτε και τα δύο χέρια σας; Δεν είστε αμφιδέξιος;
Απάντησε "Όχι".
Λοιπόν, Γκι Ζορζ,
με εκπλήσσετε.
Επειδή, ξέρετε,
σας παρατηρούσα
όταν σας έδωσαν τις φωτογραφίες.
Πράγματι, τις πήρατε με το δεξί σας χέρι.
Αλλά όταν τις κοιτούσατε,
το κάνατε έτσι, με το αριστερό σας χέρι.
Και το μικρόφωνο το μετακινείτε με το αριστερό.
Οπότε…
Ξαφνικά,
με κοιτάζει και λέει
"Όχι, είναι επειδή…
Είναι φυσιολογικό…
Οι φωτογραφίες, το μικρόφωνο…
Μα…"
Σηκώνει το χέρι του κάπως έτσι. "Μα…"
Μα τι, Γκι Ζορζ;
Χτυπάτε με το δεξί;
Απάντησε "Ναι".
Κι όταν χτυπάτε με μαχαίρι, χρησιμοποιείτε το δεξί;
Ο Γκι Ζορζ είπε "Ναι".
Αρχίζει να συνειδητοποιεί τι έκανε μόλις.
Αλλάζει τελείως.
Το χαμόγελό του γίνεται γκριμάτσα.
Έχει θυμώσει με τον εαυτό του και με τη Σολάνζ Ντουμίκ.
Τη σκοτώνει με το βλέμμα του.
Κατεβάζει το χέρι του.
Στην αίθουσα επικρατεί απόλυτη σιωπή.
Έχει μόλις ομολογήσει. Έδειξε πώς δρα.
Τον είδαμε.
Είδαμε τον πραγματικό Γκι Ζορζ. Δεν ήταν αυτόν πριν.
Τότε ένιωσα πραγματικά
τη βία του Γκι Ζορζ που σκοτώνει.
Ευχαριστώ.
Εκείνη τη στιγμή
γυρίζω προς τον Γκι Ζορζ
και τον ρωτώ
"Τι θέλετε να πείτε; Σε τι ακριβώς αναφέρεστε;"
Περιμέναμε όλοι ότι θα έλεγε
"Στους καβγάδες στον δρόμο."
Ότι θα βλέπαμε τον Γκι Ζορζ που ξέραμε εδώ και πέντε μέρες.
Είχε καθίσει ξανά
και πετάχτηκε απότομα πάνω για να απαντήσει. Έτσι.
Φώναξε δυνατά, δείχνοντάς με.
Το πρόσωπό του είχε παραμορφωθεί από το μίσος.
Ουρλιάζει
"Αυτή! Με παγίδεψε! Το θεωρεί παιχνίδι!"
Η Ντουμίκ απαντά
"Όχι, δεν είναι παιχνίδι, κε Γκι Ζορζ".
Υπάρχει πολύς πόνος, πολλή οδύνη. Δεν είναι παιχνίδι.
"Όμως", συνέχισε, "θεωρώ ομολογία σας
ότι επί 15 δευτερόλεπτα ήταν σαν να λέγατε 'Θα σε σκοτώσω'".
Άρχισα να τα χάνω.
Ξέσπασα σε κλάματα.
Ευτυχώς, είχα τα μαλλιά μου μπροστά.
Μα βγήκε από μέσα μου. Το δικαστήριο διέκοψε.
Υπάρχει μία αίθουσα πίσω, όπου τον συναντούσαμε,
προφανώς μπροστά στους αστυνομικούς, αλλά έμεναν σε απόσταση
για να μιλάμε ιδιαιτέρως.
Μα…
ο Γκι Ζορζ δεν είναι πια σε θέση να μιλήσει.
Δεν είναι πια ο ίδιος Γκι Ζορζ.
Δεν είναι ο Γκι Ζορζ της πρώτης μέρας της δίκης.
Είχα την αίσθηση ότι μιλούσα
σε μια σιδερένια βέργα που είχε στραβώσει.
Είχα την αίσθηση ότι όλη αυτή η βία
θα ξεσπούσε πιθανώς πάνω μου.
Επειδή ήταν τυφλή βία.
Οι αστυνομικοί πρέπει να ένιωθαν το ίδιο μ' εμένα.
Ήταν η πρώτη φορά
που ένας τους ήρθε και κάθισε ανάμεσα σ' εμένα και τον Γκι Ζορζ.
Ένιωσα ότι συνάντησα
τον Γκι Ζορζ που είδαν τα θύματα.
Η αίσθηση ότι κατέρρεε
η υπόθεση με κυρίευσε ξαφνικά.
Έβλεπα τις ζωές που καταστράφηκαν.
Την κατεστραμμένη ζωή του Γκι Ζορζ. Ήταν διαλυμένη εξαρχής.
Αυτό είναι αδιαμφισβήτητο.
Και…
Τα πάντα ήταν πόνος και συντρίμμια.
6η ΗΜΕΡΑ
Όταν συνεχίστηκε για έκτη μέρα η δίκη, τη Δευτέρα το πρωί,
όλοι πίστευαν ότι ο Γκι Ζορζ θα μιλούσε.
Περιμέναμε, αλλά δεν έγινε τίποτα. Το εδώλιο ήταν άδειο.
Είχε αρνηθεί να βγει από το κελί του.
Ο πρόεδρος
διέταξε τη βίαιη προσαγωγή του,
για να παραστεί στη δίκη.
Η διάθεσή του ήταν κακή.
Κάθισε στο εδώλιο, αξύριστος,
άπλυτος, μέσα στα νεύρα.
Ο πρόεδρος προσπάθησε να συνεχίσει τη δίκη.
"Γκι Ζορζ, όταν διακόψαμε το βράδυ της Παρασκευής,
είχατε να πείτε κάτι στις οικογένειες.
Είστε έτοιμος να το πείτε;"
Ο Γκι Ζορζ απάντησε "Όχι τώρα.
Θα μιλήσω, αλλά όχι σ' αυτό το πλαίσιο.
Εγώ την έχω χεσμένη τη δικαιοσύνη".
7η ΗΜΕΡΑ
Δεν μας εκπλήσσει.
ΜΗΤΕΡΑ ΤΗΣ ΕΛΣΑ
Προσπαθούμε να τον δούμε ως άνθρωπο,
μα δεν είναι καθόλου.
Δεν ήξερα αν θα μιλούσε ο Γκι Ζορζ,
μα περίμενα και σκεφτόμουν…
Ήλπιζα να μην ξαναζήσουμε την προηγούμενη εβδομάδα.
Τότε το μόνο
που ευχόμασταν εγώ κι ο Αλέξ Ουρσουλέ
ήταν να δώσει πραγματικές εξηγήσεις,
ώστε να μη μας πουν "Είναι ένα τέρας".
Θέλαμε να δούμε γιατί είχαν συμβεί αυτά.
Έπρεπε να κάνει τουλάχιστον αυτό. Τουλάχιστον, να…
Ήταν θέμα αντίληψης της ηθικής ως προς τις πράξεις του.
Έπρεπε τουλάχιστον να έχει το θάρρος
να δώσει εξηγήσεις στο δικαστήριο, στους γονείς.
Είναι όρθιος.
Αν είναι άνθρωπος, πρέπει να σταθεί όρθιος και να πει
"Ναι, το έκανα".
Το απόγευμα της Τρίτης,
ο Γκι Ζορζ είχε αλλάξει.
Είχε ξυρίσει τελείως το κεφάλι του.
Είχε βγάλει την πράσινη αθλητική φόρμα
και φορούσε ένα αψεγάδιαστο λευκό πουλόβερ.
Έρχεται στην αίθουσα η Ελιζαμπέτ, που είχε γλιτώσει το 1995.
Πανέμορφη, με μακριά κόκκινα μαλλιά.
Την οδηγούν μπροστά στο εδώλιο του Γκι Ζορζ και περιμένει.
Ο Αλέξ πλησίασε τον Γκι Ζορζ και του είπε
"Πραγματικά, αν έχετε κάτι να πείτε, τώρα είναι η στιγμή.
Κάντε το για την οικογένειά σας.
Πείτε μας, επιτεθήκατε στην Ελιζαμπέτ;"
Κι ο Γκι Ζορζ απάντησε "Ναι". Κατέβασε το βλέμμα κι είπε "Ναι".
Μετά βίας το ακούσαμε. Ήταν ψίθυρος.
Ο Ουρσουλέ συνέχισε. Είπε
"Εσείς σκοτώσατε τη δεσποινίδα Εσκαρφάιγ;"
"Ναι".
"Εσείς σκοτώσατε την Κατί Ροσέ;"
"Ναι".
Ήταν σαν λιτανεία.
Ο Ουρσουλέ είπε τα ονόματα όλων των θυμάτων.
"Σκοτώσατε τη δίδα Σιροτί, τη δίδα Μπεναντί…"
"Ναι".
Τα "ναι" έβγαιναν βαθιά από μέσα του. Αυτά έγιναν μέσα σε απίστευτη σιωπή.
Δεν πετούσε μύγα, δεν υπήρχε ο παραμικρός θόρυβος στην αίθουσα.
Το μόνο
που ακούστηκε μετά από τα λόγια του Γκι Ζορζ
ήταν τα λόγια μιας μητέρας θύματος,
που είπε "Ευχαριστώ".
Είπα "Ευχαριστώ".
Εκείνος έγνεψε.
ΛΙΛΙΑΝ ΡΟΣΕ ΜΗΤΕΡΑ ΤΗΣ ΚΑΤΙ
Αυτήν τη στιγμή έχω κλονιστεί
από αυτόν τον μη διάλογο.
Είπα ευχαριστώ στον δολοφόνο της κόρης μου.
Απλώς μου βγήκε.
Δεν το σκέφτηκα καθόλου.
Ως θύματά του, ο Γκι Ζορζ επέλεγε
γυναίκες ηλικίας 19 έως 32 ετών. Μεγάλη γκάμα.
Δεν επέλεγε συγκεκριμένο σωματότυπο γυναίκας.
Ήταν μελαχρινές, ξανθιές, κοκκινομάλλες.
Ψηλές, μικροκαμωμένες.
Καμία δεν ήταν καταθλιπτική, άνεργη, μοναχική
ή καταβεβλημένη.
Όλες ήταν γυναίκες δυνατές, με φιλοδοξίες, φίλους…
Μας εξήγησε ότι τον διέγειρε η ενεργητικότητά τους.
Όσο πιο πολλή ενέργεια είχαν, τόσο περισσότερο τον έλκυαν.
Το δήλωσε.
Όταν τις έβλεπε να περπατούν στον δρόμο,
τον προσέλκυε η ενέργεια που ανέδιδαν.
Τον μαγνήτιζε η ενέργεια αυτή,
τον ξυπνούσε.
13Η ΗΜΕΡΑ
Δεν το περιμέναμε.
Δεν έγινε όπως είχαμε φανταστεί.
Αποφασίσαμε
να τον υπερασπιστούμε ως το τέλος.
Αν δεν είχα επιμείνει και δεν αγόρευα
για τον Γκι Ζορζ, αυτό θα σήμαινε
ότι τον εγκαταλείπω.
Θα τον εγκατέλειπε ακόμα μία γυναίκα.
Αυτό θα ήταν ανυπόφορο.
Συνεπώς, αγόρευσα.
Κύριε πρόεδρε.
Κυρίες και κύριοι δικαστές, κυρίες και κύριοι ένορκοι.
Σήμερα το απόγευμα,
είμαι ενώπιόν σας,
υπερασπιζόμενη τον κύριο Γκι Ζορζ.
Υπερασπιζόμενη πράξεις αδιανόητες.
Θέλω ν' απευθυνθώ σ' εσάς, Γκι Ζορζ.
Θέλω να σας πω…
ότι αν είστε ψυχοπαθής,
δεν γεννηθήκατε έτσι.
Δεν γεννιέται κάποιος ψυχοπαθής. Γίνεται.
Η ετυμηγορία δεν θα μας εκπλήξει.
Και…
δεν ξέρω τι σας επιφυλάσσει το αύριο.
Το αύριο θα είναι για εσάς διαφορετικό.
Όμως, το αύριο αυτό θα πρέπει να το ανακαλύψετε εσείς.
14η ΗΜΕΡΑ ΤΕΛΕΥΤΑΙΑ ΗΜΕΡΑ ΤΗΣ ΔΙΚΗΣ
Η συνεδρίαση συνεχίστηκε στις 4:42 μ.μ.
Ο πρόεδρος ανακοίνωσε την απόφαση του ποινικού δικαστηρίου του Παρισιού.
"Κύριε Γκι Ζορζ,
καταδικάζεστε σε ισόβια κάθειρξη
με ελάχιστο χρόνο έκτισης τα 22 έτη".
Στην αίθουσα, ο κόσμος αγκαλιαζόταν.
Υπήρξαν και κάποια γέλια από την πολιτική αγωγή.
Και τελείωσαν όλα.
ΕΠΙΛΟΓΟΣ
ΣΑΣ ΟΦΕΙΛΩ ΠΑΡΑ ΠΟΛΛΑ,
ΕΠΕΙΔΗ ΠΗΡΑ ΠΑΡΑ ΠΟΛΛΑ ΑΠΟ ΕΣΑΣ.
ΕΛΕΝ ΦΡΙΝΚΙΝΓΚ
ΜΗΝ ΣΤΕΝΟΧΩΡΙΕΣΤΕ ΑΚΟΥΜΕ ΤΑ ΠΟΥΛΙΑ
Μιας και δεν ήμουν στη δίκη,
έμαθα τα νέα μετά και συγκινήθηκα πάρα πολύ.
Ζήτησε συγγνώμη από τα θύματα.
Μιας και δεν ήμουν εκεί,
σκεφτόμουν τη συγγνώμη του κι όλα αυτά.
Διαπίστωσα ότι δεν μπορούσα να τον συγχωρήσω.
Δεν έκανε κακό σ' εμένα, αλλά στην Ελέν.
Οπότε…
αποφάσισα να του γράψω.
ΠΡΟΣ ΚΥΡΙΟ ΖΟΡΖ ΓΚΙ
Μου απάντησε.
ΑΓΑΠΗΤΗ ΑΝΝ,
ΔΕΝ ΘΕΛΩ ΝΑ ΣΑΣ ΠΩ ΨΕΜΑΤΑ.
ΟΥΤΕ ΕΓΩ ΚΟΙΜΗΘΗΚΑ ΤΟ ΒΡΑΔΥ ΤΗΣ 7ης ΙΟΥΛΙΟΥ.
ΞΕΡΩ ΟΤΙ ΣΑΣ ΜΙΛΑΩ ΑΝΟΙΚΤΑ,
ΟΠΩΣ ΘΑ ΜΙΛΟΥΣΑ ΣΕ ΜΙΑ ΦΙΛΗ.
ΣΑΣ ΟΦΕΙΛΩ ΠΑΡΑ ΠΟΛΛΑ, ΕΠΕΙΔΗ ΠΗΡΑ ΠΑΡΑ ΠΟΛΛΑ ΑΠΟ ΕΣΑΣ.
Εκείνη μου εμπιστεύτηκε τα γράμματά του
σαν παρακαταθήκη.
Με ρώτησε, επίσης,
αν αυτά τα γράμματα θα μπορούσαν να βοηθήσουν
τους ψυχιάτρους να αποκωδικοποιήσουν τον Γκι Ζορζ.
Να καταλάβουν ότι, εν τέλει,
δεν ήταν μόνο δολοφόνος, αλλά κάποιος ευφυής,
με αντίληψη της κατάστασης και της πορείας του.
ΔΕΝ ΘΑ ΠΑΨΩ ΝΑ ΕΛΠΙΖΩ
ΚΑΤΕΥΘΕΙΑΝ ΣΤΗ ΦΥΛΑΚΗ
ΠΕΙΤΕ ΜΟΥ ΤΙ ΝΑ ΚΑΝΩ
Από τις επιστολές του Γκι Ζορζ μπορούμε να πάρουμε μαθήματα,
ώστε οι άλλοι Γκι Ζορζ, που είναι πολλοί,
να μη φτάσουν να δράσουν.
Αυτό έχει σημασία πλέον.
ΛΙΓΗ ΠΡΟΛΗΨΗ
Πώς να τους αναγνωρίσουμε και να τους βοηθήσουμε
να περάσουν τον πόνο τους αλλιώς, όχι με τέτοια φρίκη.
ΠΟΛΥ ΕΥΓΕΝΙΚΟ ΕΚ ΜΕΡΟΥΣ ΣΑΣ, ΑΝΝ
Καταρχάς, δεν είναι σύνηθες
μια μάνα να γράφει στον δολοφόνο της κόρης της.
Επειδή πιστεύει στην εξιλέωση.
Η Ανν πιστεύει ότι ο Γκι Ζορζ
μπορεί ακόμη να σωθεί,
να γίνει καλά,
να υποβληθεί σε θεραπεία, να το λύσει.
Νομίζω ότι αυτό πιστεύει.
Είναι καρυδιά.
Έχει υποφέρει κι αυτή. Την έχουν κόψει.
Είναι όμορφη. Είναι η Ελέν.
Θέλω να μοιράζομαι
τη γνώση, την προσπάθεια, τη γενναιοδωρία, όλα αυτά.
Δεν θέλω να μοιράζομαι το μίσος. Σε καμία περίπτωση!
Δεν το μπορώ.
Ορίστε. Ένα αναμνηστικό για σένα.
Δεν έχει πολλά.
Εδώ είναι…
Υπάρχει γαλήνη.
Πήραμε τη θλίψη και την κάναμε κάτι.
Αυτό το μήνυμα θέλω να στείλω.
ΕΛΕΝ
ΠΑΣΚΑΛ
ΚΑΤΙ
ΕΛΣΑ
ΑΝΙΕΣ
ΜΑΓΚΑΛΙ
ΕΣΤΕΛ
ΧΑΡΗ ΣΤΗΝ ΕΠΙΜΟΝΗ ΤΩΝ ΟΙΚΟΓΕΝΕΙΩΝ ΤΩΝ ΘΥΜΑΤΩΝ,
Η ΓΑΛΛΙΑ ΑΠΕΚΤΗΣΕ ΤΟΝ ΙΟΥΝΙΟ ΤΟΥ 1998 ΒΑΣΗ ΔΕΔΟΜΕΝΩΝ DNA,
ΠΟΥ ΕΠΕΤΡΕΨΕ ΤΗΝ ΕΞΙΧΝΙΑΣΗ ΕΚΑΤΟΝΤΑΔΩΝ ΥΠΟΘΕΣΕΩΝ.
Υποτιτλισμός: Έφη Μούκα